หนูปวดช่องคลอด รู้สึกเหมือนมันมีตุ่มและบวม รอบนี้ปวดเป็นรอบที่2 ครั้งแรกที่ปวดเมื่อ3-4เดือนที่แล้วค่ะ รอบนี้ปวดเหมือนเดิมเลย เมื่อตอนตี4คือปวดมาก แต่หนูหลับไปอีกรอบ พอตื่นมากางเกงที่ใส่อยู่เปียกค่ะ หนูเลยรีบวิ่งเข้สไปห้องน้ำ พอลองเช็คที่จิมิ ก็เป็นเลือดผสมกับตกขาว กลิ่นเหม็น (ปกติตกขาวหนูออกเยอะพอสมควรและมีกลิ่นเหม็นเหมือนคาวปลา) คือหนูอยากทราบว่า มันเกิดจากอะไรค่ะ เพราะมันเลือดออกด้วย เลยตกใจ เพราะประจำเดือนหนูพึ่งหมดไปเมื่อต้นเดือนอะคะ หนูมี่นใจว่าไม่ใช่ประจำเดือน
สวัสดีค่ะการวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ และระคายเคืองช่องคลอด2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นแบบคาวปลา อาจมีอาการระคายเคืองช่องคลอดร่วมด้วยได้3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4.เลือดออกจากสาเหตุอื่นเช่น มีแผลบริเวณอวัยวะเพศภายนอก มีติ่งเนื้อที่ปากมดลูก เนื้องอกมดลูก มีอวัยวะภายในอุ้งเชิงกรานสตรีอักเสบ การติดเชื้อโรคติดต่อทางเพศสัมพันธ์เช่นหนองในการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อตรวจเพิ่มเติมว่าเป็นการติดเชื้อใด แพทย์อาจตรวจภายในและเก็บตกขาวที่ผิดปกติไปตรวจค่ะสังเกตอาการถ้าปวดและระคายเคืองช่องคลอดมาก ตกขาวมีเลือดปนออกมาเพิ่มอีก หรือมีเลือดออกผิดปกติจากช่องคลอด ปวดหน่วงท้องน้อย ปัสสาวะแสบขัดหรือปนเลือด มีไข้สูง ควรรีบไปพบแพทย์